Document ID: 32008R0829

KOMISIJAS REGULA (EK) Nr. 829/2008
(2008. gada 21. augusts),
ar ko groza Regulu (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz rīsu sējas datumiem 2008. gadā Itālijas Pjemontes reģionā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001, un jo īpaši tās 145. panta c) punktu (1),
tā kā:
(1)
Ar 12. pantu Komisijas 2004. gada 29. oktobra Regulā (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs regulas IV un IV a) sadaļā minētajām atbalsta shēmām un atmatā atstātas zemes izmantošanu izejvielu ražošanai (2), noteikts, ka, lai atbilstu kritērijiem graudaugu piemaksām rīsiem, norādītajai platībai jābūt apsētai vēlākais līdz 31. maijam pirms attiecīgās ražas visos ražojošos reģionos, izņemot Spāniju, Portugāli un Francijas Gviānu, kur atļauts turpināt sēšanu līdz 30. jūnijam.
(2)
No 2008. gada maija vidus Itālijas Pjemontes reģions cieta no ilgstošām un spēcīgām plūdu lietusgāzēm. Šo nelabvēlīgo laika apstākļu dēļ lauksaimnieki nevarēja pabeigt sēt rīsus līdz vēlākajam noteiktajam datumam - 2008. gada 31. maijam.
(3)
Tādēļ ir lietderīgi paredzēt atkāpi no 12. panta b) punkta Regulā (EK) Nr. 1973/2004 un atļaut lauksaimniekiem sēt rīsus norādītās platībās Itālijas Pjemontes reģionā vēlākais līdz 2008. gada 30. jūnijam.
(4)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no 12. panta b) punkta Regulā (EK) Nr. 1973/2004, lai atbilstu kritērijiem graudaugu piemaksām rīsiem 2008. gadā, norādītā platība Itālijas Pjemontes reģionā ir jāapsēj vēlākais līdz 2008. gada 30. jūnijam.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 21. augustā

Labels: 20
17
5
6